Sahra Wagenknechti Liit

Sahra Wagenknechti Liit - Mõistus ja Õiglus (saksa keeles Bündnis Sahra Wagenknecht – Vernunft und Gerechtigkeit; BSW) on 8. jaanuaril 2024 asutatud vasakpopulistlik Saksamaa partei. Sahra Wagenknecht oli pikaaegne Vasakpartei ja selle eelkäija Demokraatliku Sotsialismi Partei prominentne liige, tema poliitvaateid peeti vasakpopulistlikeks. Kuigi ta oli 2015–2019 üheks partei kaasesimeheks, siis tema poliitvaated olid mõnedel teemadel (Saksamaa pagulaspoliitika, COVID-19 vaktsineerimine, 2022 Venemaa sissetung Ukrainasse) konfliktis partei joonega, mistõttu 2021. aastal levis spekulatsioon, et ta võib parteist lahkuda ja moodustada uue partei. 8. oktoobril 2023 toimunud Baieri ja Hesse maapäevade valimistel jäi Vasakpartei mõlemal liidumaal alla valimiskünnise, samas kui parempopulistlik AfD võitis suurelt. Nende tulemuse põhjal näis Wagenknechtile, et vasakpopulistlik partei suudaks AfD-ga konkureerida, samal ajal Saksamaa Liitvabariigi põhiseadust austades. BSW kanti esmakordselt ühinguregistrisse Mannheimi ringkonnakohtus 26. septembril 2023. Oktoobris esitas üle 50 Vasakpartei liikme avalduse Wagenknechti parteist väljaheitmiseks, et ta ei saaks rajada uut parteid Vasakpartei ressurssidega. 8. jaanuaril 2024 alustas BSW ametlikult tegevust. Lisaks Wagenknechtile lahkus parteist veel 9 Liidupäeva liiget, ka üks Berliini Saadikutekoja ja üks Hamburgi Parlamendi liige tulid üle BSW-sse. Wagenknechti ja toetajate eraldumise tagajärjel kaotas Vasakpartei oma fraktsiooni Liidupäevas, kuna parteile jäi nüüd ainult 29 liiget, alla nõutud 5% (37). Esimene parteikonverents toimus 27. jaanuaril. BSW on samaaegselt majanduslikult vasakpoolne, toetades riigi suuremat sekkumist majandusse, suuremaid sotsiaaltoetusi ja rikkamate kõrgemat maksustamist, aga ka kultuuriliselt konservatiivne, vastustades immigratsiooni, globaliseerumist ja rohepoliitikat, lisaks ka sõjalise abi andmist Ukrainale. Wagenknecht on aga lükanud tagasi väited, et ta toetab Ida-Saksamaa laadset majandusmudelit ja väidab, et toetab ordoliberalismi õiglase turumajanduse mudeliga. Partei 2024. aasta Euroopa Parlamendi valimiste esinumber, endine Düsseldorfi linnapea Thomas Geisel, on olnud endise SPD liidukantsler Gerhard Schröderi neoliberaalsete Hartz IV reformide poolt, millele Vasakpartei on algusest peale vastu olnud. Partei on kavatsenud kandideerida 2024. aasta Euroopa Parlamendi valimistel ning suure tõenäosusega ka septembris toimuvatel Maapäevade valimistel Saksis, Tüüringis ja Brandenburgis. Arvamusküsitlustes on parteile ennustatud 12% hääli, endiselt Ida-Saksamaal koguni 32%. T-Online küsitluse järgi on BSWle kõige vastuvõtlikumad (küsimus "Könnten Sie sich grundsätzlich vorstellen, eine von Sahra Wagenknecht gegründete neue Partei zu wählen?" - Kas te näeksite ennast hääletamas Sahra Wagenknechti loodud uue partei poolt?) Vasakpartei (44% jah, 46% ei, 10% ei tea), AfD (30% jah, 56% ei, 14% ei tea) ja FDP (26% jah, 67% ei, 7% ei tea) valijad, seevastu CDU/CSU (16% jah, 73% ei, 11% ei tea), SPD (13% jah, 78% ei, 9% ei tea) ja rohelised (8% jah, 88% ei, 4% ei tea) valijad kõige vähem. Kuigi FDP on BSW täielik vastand, toetades majanduslikku liberalismi, on partei valijaskond kriitiline Saksamaa migratsioonipoliitika suhtes. On arvatud, et BSW võib endale meelitada AfD valijaid. Ajaleht Die Zeit väitis, et kuigi Wagenknecht on immigratsioonikriitiline, ei ole ta veel teinud rassistlike ja paremäärmuslike märkusi. Deutschlandfunk väitis, et BSW võib saada palju protestihääli, kuna AfD ja Vasakpartei juhid pole kuigi karismaatilised. ERR (8. jaanuar 2024). "Saksa opositsioonipoliitik asutas uue erakonna". ERR. Vaadatud 9. jaanuaril 2024. Georgi, Oliver (23. oktoober 2023). "Was Sahra Wagenknecht mit der Partei-Gründung riskiert". FAZ.NET (saksa). ISSN 0174-4909. Vaadatud 9. jaanuaril 2024. "German hard-left icon set to start a new populist party". POLITICO (inglise). 24. oktoober 2023. Vaadatud 9. jaanuaril 2024. "Germany's new far-left party could challenge far-right AfD – DW – 10/23/2023". dw.com (inglise). Vaadatud 9. jaanuaril 2024. Budweg, Alexander. "Die Linke hat nicht nur ein Wagenknecht-Problem". tagesschau.de (saksa). Vaadatud 9. jaanuaril 2024. Lill, Tobias (8. august 2023). "Sahra Wagenknecht auf dem Weg zur eigenen Partei: Besser Populisten als Rechtsextreme". www.abendzeitung-muenchen.de (saksa). Vaadatud 9. jaanuaril 2024. "Register-Eintrag enthüllt Namen: Wagenknecht-Partei könnte „BSW" heißen". www.fr.de (saksa). 7. oktoober 2023. Vaadatud 9. jaanuaril 2024. Budweg, Alexander. "Linken-Mitglieder wollen Wagenknecht ausschließen". tagesschau.de (saksa). Vaadatud 9. jaanuaril 2024. ERR (7. detsember 2023). "Saksamaa vasakpoolsed jäid parlamendifraktsioonist ilma". ERR. Vaadatud 9. jaanuaril 2024. "Wagenknecht-Bündnis: Erster Parteitag Ende Januar geplant". tagesschau.de (saksa). Vaadatud 9. jaanuaril 2024. Kiffmeier, Jens; Dankbar, Christine; Hinsberger, Nils (29. jaanuar 2024). "BSW-Parteitag: Lafontaine will wieder „direkt die Energie aus Russland beziehen"". Frankfurter Rundschau. Zylm, Wojciech (28. oktoober 2023). "Sahra Wagenknecht's New Alliance: A Mixed Bag of Promises and Controversies". BNN Breaking (Ameerika inglise). Originaali arhiivikoopia seisuga 28. detsember 2023. Vaadatud 9. jaanuaril 2024. "Exklusive Umfrage: Diese Parteien müssen vor Wagenknecht-Partei besonders zittern". www.t-online.de (saksa). 23. oktoober 2023. Vaadatud 9. jaanuaril 2024. Schuler, Katharina (19. oktoober 2023). "Sahra Wagenknecht: Sie selbst hat wenig zu verlieren, Land und Demokratie dagegen einiges". Die Zeit (saksa). ISSN 0044-2070. Vaadatud 9. jaanuaril 2024. deutschlandfunk.de. "Wagenknecht-Partei: Chancen, Inhalte und Folgen". Deutschlandfunk (saksa). Vaadatud 9. jaanuaril 2024.